Știți cum se cade cel mai ușor în ridicol? Crezând că ești mult mai mult decât ești. Iar când afli că nu ești, îți cade cerul în cap. Se petrece la acest moment în lumea politică. Cu oameni care cred că sunt mult mai mult decât în realitate, cu oameni ce cred că… e rândul lor. O primăriță bate nervos din picioruț, că vrea în parlament. Un primar se cere și el, deși nici prin primărie nu prea dă, mai mult în vecini. Altul se voia subprefect și s-a supărat. Altul negociază în secret voturile din nord cu orice partid, pentru un mandat de parlamentar. Apropo, în toate cele de mai sus, ei negociază cu voturile noastre. Ale Dumneavoastră.